شطرنج

**شطرنج** ، دو کھلاڑیوں کے درمیان ایک مربع تختہ پر کھیلے جانے والا کھیل ہے۔ یہ کھیل جنوبی ایشیا میں برصغیر ہند و پاک کے خِطّہ میں ایجاد اور تخلیق کیا گیا تھا۔ یہ کھیل ذہنی حکمتِ عملی پر مبنی ہوتا ہے۔ اِس کا قدیم نام **چَتُرنگ** تھا۔ ( جو سنسکرت کے الفاظ “چتو+رنگا“ بہ معنی “چار+بازو“ سے نکلا ہے) عربی میں کیونکہ ’چ‘ اور ’گ‘ کے حروفِ تہجی نہیں ہوتے اِس لیے اِسے عربی میں شطرنج کے نام سے پُکارا جانے لگا۔

## شطرنج قوموں کی ترقی و تمدن کا میزان
شطرنج دیگر علوم و فنون کی طرح قوموں کی ترقی و تمدن کا میزان ہے۔ گذشتہ تہذیبوں میں اس کھیل کو خصوصی اہمیت حاصل تھی۔ راجح قول کے مطابق مشرق میں ہندوستان اس کھیل کی جائے پیدائش ہے، تاہم دوسری روایتوں کے مطابق مصر، چین یا ایران میں یہ کھیل ایجاد ہوا۔ شطرنج کا کھیل اور اس کے قواعد و ضوابط مختلف ادوار میں تبدیل ہوتے رہے، آج جن اصول و قواعد کے ساتھ شطرنج کھیلا جاتا ہے اسے معاصر شطرنج کہتے ہیں۔ دسویں صدی میں بغداد سے تعلق رکھنے والے ابو بکر الصولی اپنے وقت کے ماہر ترین کھلاڑی سمجھے جاتے تھے۔ اب شطرنج کی مہارتیں ایشیا سے یورپ و امریکا میں منتقل ہو گئی ہیں۔

### شطرنج کے تختے کے 64 چوکور خانے
شطرنج کے تختے کو مزید 64 چوکور خانوں میں بانٹا جاتا ہے؛ یہ خانے اکثر دو مُختلف رنگوں (مثلاً، سفید اور سیاہ) میں تقسیم ہوتے ہیں۔ شطرنج کے اِس تختے کو بساط کہتے ہیں اور یہ دیگر کھیلوں کے لیے بھی استعمال ہوتا ہے، مثلاً ڈرافٹس۔ چُنانچہ شطرنج کی اِس بساط کے ہر سِمت 8 خانے ہوتے ہیں۔ دونوں کھلاڑیوں کو کھیل کے آغاز میں الگ الگ 16 مُہرے دیے جاتے ہیں جن میں ایک بادشاہ، ایک وزیر، دو فِیلے، دو گھوڑے، دو رُخ اور آٹھ پیادے شامل ہوتے ہیں۔ بساط کے خانوں کی طرح مُہروں کے بھی دو مُختلف رنگ (مثلاً سفید اور سیاہ) ہوتے ہیں۔

### مخالف بادشاہ کو مات کرنا
کھیل جیتنے کے لیے مخالف کھلاڑی کے بادشاہ کو *[[شہ مات]]* (یا *مات*) دینا ہوتی ہے۔ مخالف بادشاہ کو مات کرنا ہی کھیل کا ہدف ہوتا ہے۔ بادشاہ کو براہ راست مارا نہیں جاتا البتہ بادشاہ کو شہ دے کر اس کو چاروں طرف سے اس طرح گھیر لینا کہ بادشاہ کے شہ سے نکلنے والے ممکنہ تمام قریبی خانے مخالف مہروں کی زد پہ ہوں اور کسی صورت بادشاہ کو شہ سے نکالنا ممکن نہ ہو تو بادشاہ مات یعنی شہ مات ہو جاتا ہے اور شہ مات کرنے والا کھلاڑی جیتنے والا قرار پاتا ہے۔ لیکن اگر بادشاہ کو گھیر لے مگر شہ نہ ہو اور کوئی مہرہ بھی حرکت نہ کر سکے تو پات ہو جائے گی۔ یعنی بغیر ہار جیت کے کھیل ختم ہو جاتا ہے۔

### شطرنج کی تاریخ
600ء میں یہ کھیل برصغیر میں متعارف ہوا۔ پھر یہ کھیل فارس میں کھیلا جانے لگا، پھر عرب مسلمانوں نے اسے مسلم عالم میں عام کیا۔ یہ 1600ء میں یورپ میں متعارف کیا گیا۔ اور آج یہ دنیا بھر میں کروڑوں کی تعداد میں کھیلا جاتا ہے۔ یا تو لوگ شطرنج کے تختے پر کھیلتے ہیں یا آن لائن کھیلتے ہیں۔
### عالمی دن
شطرنج کی عالمی فیڈریشن 20 جولائی 1924ء کو پیرس میں قائم کی گئی تھی۔ اقوام متحدہ کی ثقافتی تنظیم یونیسکو کے فیصلے کے مطابق 1966ء سے بیس جولائی کو شطرنج کے دن کے طور پر منایا جاتا ہے۔

## ترتیب

تصغیر|تصغیر|بائیں|کھیل کے شروعات میں مہروں کے مقامات۔

شطرنج کھیل کے لیے ایک تختہ ہوتا ہے جس میں 64 مربع خانے ہوتے ہیں۔ یہ خانے عموماً سفید اور سیاہ رنگ کے ہوتے ہیں۔ ہر کھلاڑی کے پاس بالترتیب
* ایک بادشاہ - King
* ایک وزیر - Queen
* دو ہاتھی - Bishop
* دو گھوڑے - Knight
* دو رخ - Rook
* آٹھ سپاہی یا پیادے - Pawn ہوتے ہیں۔
اور یہ فوج یا لشکر بھی عموماً سفید اور سیاہ رنگ کے ہوتے ہیں۔ یہ مُہرے خاص ترتیب سے بساط پر رکھے جاتے ہیں۔
بساط کے سفید کونے کا ہر شاطر کے دائیں جانب ہونا ضروری ہے۔ 
اس کونے پر ہر شاطر ایک رخ یا توپ رکھ دیتا ہے اور دوسرا رخ بائیں جانب کے سیاہ کونے میں رکھ دیتا ہے اس طرح بساط کے چاروں کونوں میں ایک ایکرُخ ہوتا ہے۔ 
دونوں یکساں رنگ کے رُخوں کی آگے والی لائن میں آٹھ پیادے ایک سیدھ میں رکھے جاتے ہیں۔ 
دونوں یکساں رُخ کے درمیانی چھ خانوں میں باقی چھ مہرے اس طرح رکھے جاتے ہیں کہ 
ایک ایک گھوڑا ہر رخ کے ساتھ اور 
ایک ایک فیلہ ہر گھوڑے کے ساتھ رکھ دیتے ہیں۔
بادشاہ اور وزیر کو اس طرح رکھا جاتا ہے کہ 
بادشاہ اپنے رنگ کے مخالف رنگ کے خانے میں اور 
وزیر اپنے رنگ کے خانے میں رکھا جاتا ہے۔
## مہروں کی چالیں
کھیل ہمیشہ سفید مہرے والا شروع کرتا ہے۔ کھیل شروع ہوتے ہی سفید مہرے والے کھلاڑی کا وقت شروع ہو جاتا ہے۔ ہر شاطر کھلاڑی ایک چال چلتا ہے اس کے بعد دوسرا کھلاڑی چال چلتا ہے۔ ہر کھلاڑی چال چلنے کے بعد شطرنج گھڑی پر مخالف کھلاڑی کے وقت کو چلا دیتا ہے۔

## جدید دور کے مشہور کھلاڑی
* میگنس کارلسن اس وقت عالمی چیمپئن ہیں۔
* رمیش بابو پرگناندھا انڈیا کے نوعمر شطرنج گرینڈ ماسٹر

## مزید دیکھیے
* تختہ شطرنج
* بادشاہ
* وزیر
* خانے
* مہرے
* چال
* شہ
* شہ مات
* پات

## حوالہ جات

## بیرونی روابط
;بین الاقوامی تنظیمیں
* FIDE - World Chess Federation

:* Official rules - FIDE Laws of Chess
:* FIDE list of top rated players
* ICCF - International Correspondence Chess Federation
* ACP - Association of Chess Professionals

;خبریں
* شطرنج کی بنیاد خبریں
* شطرنج میں ہفتہ 

;دیگر
* چیس گیمز ڈاٹ کام - شطرنج آن لائن ڈیٹا بیس اور کمیونٹی
* چیس لائیو - آن لائن ڈیٹا بیس
* چیس ڈاٹ کام - شطرنج آن لائن کھیل، ڈیٹا بیس اور کمیونٹی


زمرہ:انفرادی کھیل
زمرہ:بھارتی ایجادات
زمرہ:تجریدی تدبیر کھیل
زمرہ:روایتی تختے والے کھیل
زمرہ:صوتی مضامین
زمرہ:کھیل
زمرہ:ویکی ڈیٹا سے مطابقت رکھنے والی مختصر تفصیل
زمرہ:شطرنج
زمرہ:ایرانی ایجادات
زمرہ:سانچہ حوالہ جات میں نامعلوم پیرامیٹر پر مشتمل صفحات